**Det teologiske fakultet** ble dannet i 1811, som en av de fire første fakulteter ved opprettelsen av Universitetet i Oslo (UiO), da Det kongelige Frederiks Universitet eller Universitas Regia Fredericiana.

Historie
--------

Det teologiske fakultet ble opprettet i 1811, som det første fakultet ved det som da het «Universitas Regia Fredericiana», nå UiO. Frem til 1908, da Det teologiske Menighetsfakultet ble opprettet var fakultetet det eneste stedet i Norge hvor det ble utdannet teologer.

### Utdanning

Frem til 1860 var de fleste som ble uteksaminert ved universitetet, teologer. I begynnelsen var aktiviteten ved universitetet hovedsakelig knyttet opp til undervisning, og i perioden mellom 1815 og 1879 avla tilsammen 4442 studenter embetseksamen ved universitetet. Av disse var det 1601 studenter som tok teologisk embetseksamen.

Fakultetet opplevde en særlig vekst på slutten av 80-tallet og utover på 90-tallet. Spesielt tydelig ble dette første gang i 1991 med overføringen av kristendomsfaget fra det humanistiske fakultet til det teologiske fakultet. Dette resulterte i store studentkull og øket lærerstab. Etterhvert ble også nye fagområder tillagt fakultetets portefølje, slik som diakoni- og profesjonsfagene, og senest de interreligiøse studiene. I 1988 begynte fakultetet å tilby utdannelse innenfor kristendomskunnskap, og i 1995 innenfor helsefag (diakoni).

### Utviklingen av studietilbudet ved Det teologiske fakultet

Mens fakultetes studietilbud fra begynnelsen kun besto av profesjonsstudiet i teologi, har fakultetet i dag et langt bredere studietilbud. Den kanskje viktigste endringen kom i 1990, da kristendomskunnskap ble flyttet over fra Det humanistiske fakultet.

Dette var et fagområde som i utgangspunktet ble opprettet på 1960-tallet med tanke på kristendoms- og religionsundervisning i grunn- og videregående skole.

Utvidelsen fortsatte i 1995 da helsefag hovedfag, studieretning diakoni, nå masterprogrammet i profesjonsetikk og diakonivitenskap; ble opprettet. I og med dette fagområdet, utvidet fakultetet nedslagsfeltet både til annen kirkelig utdanning enn teologien, men også mer generelt til helsesektoren.

Fakultetet har i de senere årene også fokusert på internasjonale studier, og i 1998 ble Master of Philosophy in Contextual Theology opprettet. Dette programmet har i hovedsak hatt studenter fra afrikanske og asiatiske land, og har bidratt til å gjøre studentmiljøet mer mangfoldig og internasjonalt.

Utover på 1990- og 2000-tallet styrket fakultetet de mer generelle religionsfaglige feltene, med fokus på interreligiøse studier og religionsdialog. I 2006 ble masterprogrammet i religion og samfunn opprettet, og fra høsten 2010 tilbyr fakultetet også et bachelorprogram i religion og samfunn.

Fokuset på interreligiøse studier og fakultetets sterke tradisjoner for historisk forskning har også ført fakultetet inn i et internasjonalt samarbeid om Masters Programme in Religious Roots of Europe. Programmet startet i 2009, og er et samarbeid mellom seks nordiske universiteter.

### Ansatte ved fakultetet

Fram til 1849, da fakultetet fikk en fjerde stilling, var det tre lærere ved fakultetet. I 1876 ble den femte vitenskapelige stillingen opprettet. Tilsammen har rundt 60 personer innehatt professorater ved fakultet.

Studietilbud
------------

Teologisk fakultet forvalter og tildeler gradene *bachelor*, *master* og *candidatus/a theologiae*. 
Fakultetet tildeler også forskningsgraden *ph.d.* innenfor fagområdene teologi og kristendomskunnskap.

Fakultet tilbyr følgende studieprogram som fører frem til gradene over:

* Årsenhet i kristendom (1 år)
* Årsenhet i teologi (1 år)
* Bachelor i religion og samfunn (3 år)
* Master in Religion and Diversity: Conflict an Coexistence (2 år)
* Master i Kristendomsstudier (2 år)
* Master i religion og samfunn (2 år)
* Master in Religious Roots of Europe (2 år)
* Erfaringsbasert master i Ledelse, etikk og samtalepraksis (2 år)
* Erfaringsbasert master i praktisk teologi (2-4 år)
* Teologi - profesjon (6år, gir graden cand.theol.)
* Ph.d.-programmet (normert til 3 år)

Se også
-------

* Liste over professorer ved Det teologiske fakultet (UiO)
* Kirkestriden
* Universitetsbiblioteket i Oslo

Referanser
----------

1. 1 2 3  Det teologiske fakultetets historie - Det teologske fakultetet. Lest 13. november 2015
2. ↑  «Studieprogrammer - Det teologiske fakultet». *www.tf.uio.no* **(norsk)**. Besøkt 25. april 2019.  `|fornavn1=` mangler `|etternavn1=` i Authors list (hjelp)

Eksterne lenker
---------------

* (no) Offisielt nettsted Rediger på Wikidata
* Det teologiske fakultets forskningshistoriske ressursside
* Oversikt over alle disputaser ved Det teologiske fakultet
* Oversikt over alle professorer og faste vitenskapelig ansatte ved Det teologiske fakultet
* Forskningsprofiler ved Det teologiske fakultet

| * v
* d
* r
Universitetet i Oslo |
| --- |
| Det teologiske fakultet | *(Ingen underenheter)* |
| Det juridiske fakultet | Institutt for kriminologi og rettssosiologi **·** Institutt for offentlig rett **·** Institutt for privatrett **·** Nordisk institutt for sjørett |
| Det medisinske fakultet | Institutt for helse og samfunn **·** Institutt for medisinske basalfag **·** Institutt for klinisk medisin |
| Det humanistiske fakultet | Institutt for arkeologi, konservering og historie **·** Institutt for kulturstudier og orientalske språk **·** Institutt for filosofi, ide- og kunsthistorie og klassiske språk **·** Institutt for litteratur, områdestudier og europeiske språk **·** Institutt for lingvistiske og nordiske studier **·** Institutt for medier og kommunikasjon **·** Institutt for musikkvitenskap |
| Det matematisk-naturvitenskapelige fakultet | Institutt for biovitenskap **·** Farmasøytisk institutt **·** Institutt for teoretisk astrofysikk **·** Fysisk institutt **·** Institutt for informatikk **·** Institutt for geofag **·** Kjemisk institutt **·** Matematisk institutt |
| Det odontologiske fakultet | Institutt for oral biologi **·** Institutt for klinisk odontologi |
| Det samfunnsvitenskapelige fakultet | Institutt for sosiologi og samfunnsgeografi **·** Institutt for statsvitenskap **·** Psykologisk institutt **·** Sosialantropologisk institutt **·** Økonomisk institutt |
| Det utdanningsvitenskapelige fakultet | Institutt for lærerutdanning og skoleutvikling **·** Institutt for spesialpedagogikk **·** Institutt for pedagogikk **·** Senter for pedagogiske målinger |
| Andre enheter | Kulturhistorisk museum **·** Naturhistorisk museum **·** Universitetsbiblioteket i Oslo **·** Senter for utvikling og miljø **·** Senter for tverrfaglig kjønnsforskning **·** Det norske institutt i Roma **·** Baroniet Rosendal |
| Tilknyttede institutter(«randsone») | CICERO Senter for klimaforskning **·** Frischsenteret **·** Nasjonalt kunnskapssenter om vold og traumatisk stress **·** Senter for studier av Holocaust og livssynsminoriteter **·** Simula Research Laboratory |

Portal: Oslo